Държавен вестник, бр. 72, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  72
Приложение
Преходни разпоредби
На 12-ата Генерална асамблея, проведена 
в Ла Коруня от 25 до 31 май 2014 г., Между­
народната асоциация на фаровите служби 
и помощните средства за навигация прие 
резолюция, потвърждаваща, че статутът 
на международна организация ще служи 
най-добре на нейните цели, и определяща, 
че такъв статут трябва да бъде постигнат 
възможно най-скоро чрез приемането на 
международна конвенция.
Вследствие на това член 13 от Устава на 
Международната асоциация на фаровите 
служби и помощните средства за навигация 
беше изменен, за да се улесни закриването 
на асоциацията и прехвърлянето на нейните 
активи към Организацията.
Целта на преходните договорености е да 
се гарантират непрекъснати международни 
усилия за разработване, подобряване и хармо­
низиране на морските средства за навигация 
и да се улесни преходът от Международната 
асоциация на фаровите служби и помощните 
средства за навигация към Организацията.
1. При влизане в сила на тази конвенция 
президентът, вицепрезидентът и Съветът 
на Международната асоциация на фаровите 
служби и помощните средства за навигация 
ще бъдат поканени да станат президент, ви­
цепрезидент и Съвет на Организацията и да 
действат като такива до момента, когато пър­
вото Общо събрание, свикано съгласно тази 
конвенция, избере президент, вицепрезидент 
и Съвет, което трябва да стане в рамките на 
период не по-дълъг от шест месеца. 
2. Комисиите на Международната асоциа­
ция на фаровите служби и помощните сред­
ства за навигация действат до създаването 
на комисии съгласно настоящата конвенция. 
3. До момента на създаване на Секрета­
риата на Организацията секретариатът на 
Международната асоциация на фаровите 
служби и помощните средства за навигация 
ще бъде поканен да действа като Секретариат 
и да изпълнява неговите функции. Генерал­
ният секретар на Международната асоциация 
на фаровите служби и помощните средства за 
навигация действа като генерален секретар 
на Организацията, докато Общото събрание 
избере генерален секретар в съответствие с 
настоящата конвенция. 
4. До момента, в който Организацията 
приеме Общи правила, тя ще функционира 
в съответствие с Общите правила на Между­
народната асоциация на фаровите служби и 
помощните средства за навигация, mutatis 
mutandis (по подразбиране).
5. Всички национални членове на Меж­
дународната асоциация на фаровите служби 
и помощните средства за навигация от дър­
жави, които не са държави членки, стават 
асоциирани членове на Организацията за 
срок до десет години от датата на влизането 
в сила на тази конвенция, освен ако Общото 
събрание не реши да удължи този срок. 
6. В случай че държава, която има бивш 
национален член с асоциирано членство в 
съответствие с параграф 5, стане държава 
членка, асоциираното членство се прекратява 
на датата, на която тази конвенция влиза в 
сила за тази държава.
7. Всички асоциирани и индустриални 
членове на Международната асоциация на 
фаровите служби и помощните средства 
за навигация, които са заплатили навреме 
своите такси, при официално искане от 
тяхна страна, стават асоциирани членове на 
Организацията.
8. Прехвърлянето на права, интереси, 
активи и пасиви от Международната асо­
циация на фаровите служби и помощните 
средства за навигация към Организацията 
ще се извърши в съответствие с френското 
законодателство.
5626
СПОРАЗУМЕНИЕ
между правителството на Република Бълга­
рия и правителството на Туркменистан за 
сътрудничество в областта на пощенските 
съобщения, електронните съобщения и ин­
формационните технологии, подписано на 
11 август 2019 г. в гр. Туркменбаши 
(Утвърдено с Решение № 604 от 15 октомври 
2019 г. на Министерския съвет. В сила от 
27 декември 2019 г.)
Правителството на Република България и 
правителството на Туркменистан, наричани 
оттук нататък „Договарящи страни”,
Като се ръководят от желанието да раз­
виват сътрудничеството и взаимодействието 
в областта на пощенските съобщения, елек­
тронните съобщения и информационните 
технологии на основата на взаимната изгода 
и равноправието, а също така и в духа на 
приятелските отношения между двете страни,
Като отчитат, че развитието на отноше­
нията в областта на пощенските съобщения, 
електронните съобщения и информационните 
технологии се явява важно направление на 
двустранното сътрудничество, се договориха 
за следното:
Член 1
Сътрудничеството между Договарящите 
страни в областта на пощенските съобщения, 
електронните съобщения и информационните